31996D0511
L 213/16
JURNALUL OFÍCIAL AL UNIUNII EUROPENE
DECIZIA COMISIEI
din 29 iulie 1996
privind chestionarele prevăzute de Directivele 80/779/CEE, 82/884/CEE, 84/360/CEE și 85/203/CEE ale Consiliului
(Text cu relevanță pentru SEE)
(96/511/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 80/779/CEE a Consiliului din 15 iulie 1980 privind valorile limită de calitate a aerului și valorile orientative pentru dioxidul de sulf și pulberile în suspensie (1), astfel cum a fost modificată prin Tratatul privind aderarea Republicii Austria, a Republicii Finlanda și a Regatului Suediei, în special articolul 8,
având în vedere Directiva 82/884/CEE a Consiliului din 3 decembrie 1982 privind valoarea limită pentru plumbul conținut în atmosferă (2), astfel cum a fost modificată prin Tratatul privind aderarea Republicii Austria, a Republicii Finlanda și a Regatului Suediei, în special articolul 6,
având în vedere Directiva 84/360/CEE a Consiliului din 28 iunie 1984 privind combaterea poluării atmosferice provenite de la instalațiile industriale (3), astfel cum a fost modificată prin Tratatul privind aderarea Republicii Austria, a Republicii Finlanda și a Regatului Suediei, în special articolul 15 litera (a),
având în vedere Directiva 85/203/CEE a Consiliului din 7 martie 1985 privind normele de calitate a aerului pentru dioxidul de azot (4), astfel cum a fost modificată prin Directiva 91/692/CEE (5), în special articolul 8,
întrucât Directivele 80/779/CEE, 82/884/CEE, 84/360/CEE și 85/203/CEE au fost modificate prin articolul 4 din Directiva 91/692/CEE care obligă statele membre să transmită Comisiei informații privind aplicarea anumitor directive sub forma unui raport sectorial;
întrucât acest raport trebuie să se bazeze pe un chestionar sau pe o schemă elaborate de către Comisie în conformitate cu procedura prevăzută la articolul 6 din Directiva 91/692/CEE;
întrucât măsurile prevăzute de prezenta decizie sunt în conformitate cu avizul Comitetului instituit în conformitate cu articolul 6 din Directiva 91/692/CEE,
ADOPTĂ PREZENTA DECIZIE:
Articolul 1
Se adoptă prin prezenta chestionarele prevăzute în anexă, cu privire la Directivele 80/779/CEE, 82/884/CEE, 84/360/CEE și 85/203/CEE.
Articolul 2
Statele membre utilizează chestionarele prevăzute în anexă ca bază pentru elaborarea rapoartelor sectoriale pe care au obligația să le înainteze Comisiei în conformitate cu articolul 4 din Directiva 91/692/CEE.
Articolul 3
Prezenta decizie se adresează statelor membre.
Adoptată la Bruxelles, 29 iulie 1996.